              ROMÂNIA

  Judeţul Bistriţa – Năsăud

  Primăria Comunei Feldru

    Nr. 6031 din 29.06.2026

P R O C E S   V E R B A L

         Încheiat azi 29.06.2026 cu ocazia ședinţei ordinare al consiliului local al Comunei Feldru. 

         La ședinţă participă un număr de 15 consilieri locali în funcție din totalul de 15 consilieri.

         Domnul președinte de ședință ia loc la masa de lucru și dă cuvântul domnului secretar pentru a prezenta procesul verbal de la ședința anterioară, domnii consilieri votează „pentru” în unanimitate de voturi.

         Se dă cuvântul domnul președinte de ședință pentru a prezenta următoarea ordine de zi:

         1. Proiect de hotărâre privind rectificarea bugetului de venituri şi cheltuieli al primăriei comunei Feldru pe anul 2026.

         2. Proiect de hotărâre privind execuția bugetară pe trimestrul I, anul 2026.

         3. Proiect de hotărâre privind aprobarea Registrului local al spaţiilor verzi din intravilanul Comunei Feldru, judeţul Bistriţa-Năsăud.

         4. Proiect de hotărâre privind aprobarea Actului adițional nr. 10 la Contractul de concesiune nr. 1277 din 06.12.2018 privind Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud.

         5. Proiect de hotărâre privind aprobarea Regulamentului de organizare și funcționare a serviciului public de salubrizare, respectiv activitățile de colectare, transport,  stocare temporară,  transfer, sortare, tratare, neutralizare depozitare a deșeurilor municipale, inclusiv deseuri periculoase din deșeuri menajere, managementul Stațiilor de Transfer, al Centrelor de Colectare  și Managementul şi Operarea Centrului de Management Integrat al Deşeurilor Tărpiu din județul Bistrița-Năsăud, forma consolidată 2026.

         6. Diverse

         Domnul președinte de ședință supune spre aprobare ordinea de zi, la care domnii consilieri votează „pentru” în unanimitate de voturi.

         Domnul președinte de ședinţă prezintă proiectul de hotărâre privind rectificarea bugetului de venituri şi cheltuieli al primăriei comunei Feldru pe anul 2026.
         Domnul primar dă explicații cu privire la acest proiect de hotărâre și dă  cuvântul doamnei contabile Abdelwahab Diana Maria pentru a prezenta mai detailat acest proiect de hotărâre. 

         După mai multe discuții domnul președinte de ședință supune spre aprobare proiectul de hotărâre cu care domnii consilieri votează „pentru” un număr de 15 consilieri din totalul de 15 consilieri prezenți la ședință și se adoptă hotărârea nr. 29 din 29.06.2026 care este anexată și face parte din prezentul proces verbal.

         Domnul președinte de ședinţă prezintă proiectul de hotărâre privind execuția bugetară pe trimestrul I, anul 2026.

         Domnul primar dă explicații cu privire la acest proiect de hotărâre și dă cuvântul doamnei contabile Abdelwahab Diana Maria pentru a prezenta mai detailat acest proiect de hotărâre. 

         După mai multe discuții domnul președinte de ședință supune spre aprobare proiectul de hotărâre cu care domnii consilieri votează „pentru” un număr de 15 consilieri din totalul de 15 consilieri prezenți la ședință și se adoptă hotărârea nr. 30 din 29.06.2026 care este anexată și face parte din prezentul proces verbal.

         Domnul președinte de ședinţă prezintă proiectul de hotărâre privind aprobarea Registrului local al spaţiilor verzi din intravilanul Comunei Feldru, judeţul Bistriţa-Năsăud.

         Domnul primar dă explicații cu privire la acest proiect de hotărâre. 

         După mai multe discuții domnul președinte de ședință supune spre aprobare proiectul de hotărâre cu care domnii consilieri votează „pentru” un număr de 15 consilieri din totalul de 15 consilieri prezenți la ședință și se adoptă hotărârea nr. 31 din 29.06.2026 care este anexată și face parte din prezentul proces verbal.

         Domnul președinte de ședinţă prezintă proiectul de hotărâre privind aprobarea Actului adițional nr. 10 la Contractul de concesiune nr. 1277 din 06.12.2018 privind Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud.

         Domnul primar dă explicații cu privire la acest proiect de hotărâre. 

         După mai multe discuții domnul președinte de ședință supune spre aprobare proiectul de hotărâre cu care domnii consilieri votează „pentru” un număr de 15 consilieri din totalul de 15 consilieri prezenți la ședință și se adoptă hotărârea nr. 32 din 29.06.2026 care este anexată și face parte din prezentul proces verbal.

         Domnul președinte de ședinţă prezintă proiectul de hotărâre privind aprobarea Regulamentului de organizare și funcționare a serviciului public de salubrizare, respectiv activitățile de colectare, transport,  stocare temporară,  transfer, sortare, tratare, neutralizare depozitare a deșeurilor municipale, inclusiv deseuri periculoase din deșeuri menajere, managementul Stațiilor de Transfer, al Centrelor de Colectare  și Managementul şi Operarea Centrului de Management Integrat al Deşeurilor Tărpiu din județul Bistrița-Năsăud, forma consolidată 2026.

         Domnul primar dă explicații cu privire la acest proiect de hotărâre. 

         După mai multe discuții domnul președinte de ședință supune spre aprobare proiectul de hotărâre cu care domnii consilieri votează „pentru” un număr de 15 consilieri din totalul de 15 consilieri prezenți la ședință și se adoptă hotărârea nr. 33 din 29.06.2026 care este anexată și face parte din prezentul proces verbal.

        Diverse:

         Se prezintă cererea domnului Nechiti Filip domiciliat în comuna Feldru, sat Feldru, str. Laz, nr 24 înregistrată sub nr. 5411 din 05.06.2026 care solicită un ajutor financiar pe motivul că are o situație grea este foarte bolnav și a avut un incendiu la casa de locuit. 

         Domnii consilieri au analizat toate actele medicale depuse la dosar și cunosc foarte bine situația domnului Nechiti Filip și consideră că ar fi bine să fie ajutoat cu un sprijn financiar mai substanțial. După mai multe discuții domnii consilieri hotărăsc în unanimitate de voturi să i se acorde o sumă de 30.000 lei pentru acoperirea cheltuielilor pe care le are. 

         La ședință mai participă doamna Pop Lucreția cu soțul Pop Teodor din localitatea Feldru, str. Bisercii, nr. 1, care prezintă în fața Consiliului Local un memoriu prin care arată că în această dimineață de 29.06.2026 a depus o contestație la Registratura Primăriei Comunei Feldru semnată de mai mulți locuitori din localitatea Feldru prin care solicită oficial ca această contestație să fie atașată obligatoriu la dosarul de aprobare a noului P.U.G. al comunei Feldru.
         În memoriu prezentat arată că această ședință este „profund ilegală” pe motivul că a fost dată pe „facebook” doar în data de 27.06.2026.

         Domnul primar arată că proiectele de hotărâre au fost afișate la sediul primăriei comunei Feldru în data de 11.05.2026 conform procesului verbal de afișare nr. 4321 din 11.05.2026 unde se puteau informa toți cetățenii comunei Feldru iar invitațiile și convocatorul către domnii consilieri au fost trimise în data de 23.06.2026 (cu 7 zile înainte de desfășurarea ședinței conform OUG nr. 57 / 2019).    
         Menționăm că în data de 27.06.2026 a fost dată pe facebook pentru a informa cetățenii că o să fie trasmisă „live” inclusiv ordinea de zi. 
         Domnul primar mai arată faptul că, cu privire la noul PUG au fost și vor mai avea loc dezbateri publice unde se vor invita cetățenii din localitatea Feldru pentru dezbaterea tuturor problemelor sesizate de către doamna Pop Lucreția și Pop Teodor. Mai arată faptul că doamna Pop Lucreția va primi o copie după procesul verbal de la această ședință.

         Mai participă la această ședință domnul Cifor Grigore împreună cu fiul Cifor Silivan și ing. topograf Iacoviță Traian prin care solicită Consiliului Local reconfigurarea drumului comunal din localitatea Nepos (str. General Ion Lup) pe motivul că așa cum este înscrisă în CF are mai multe zig-zac-uri și afectează pe unii cetățeni din localitatea Nepos. 
         La această ședință a mai fost invitat domnul ing. Feldrihan Florin care arată faptul că el a depus actele pentru întăbularea drumului comunal, iar măsurătorile au fost făcute conform situației din teren la data măsurării drumului communal.
         Drept pentru care s-a încheiat prezentul proces verbal.

                 Președinte de ședinţă                       Secretar general al comunei

                  Sălvan Ioan-Gabriel                                 Beșuţiu Gavrilă

